कई बार हमें कार की सर्विस कराने के लिए छुट्टी वाले दिन का इंतजार करना पड़ता है और कई बार छुट्टी के दिन कार सर्विस कराने में ही सारा समय निकल जाता है। ऐसा कई बार देखा गया है कि सर्विस कराने वाले को स्टेशन में मौजूद रहकर हर बारीक से बारीक चीज पर नजर रखनी पड़ती है। लेकिन आपसे यह कहा जाए कि यह सारा काम भी आपकी गैरमौजूदगी में हो सकता है, तो आप क्या कहेंगे। अक्सर हम सोचते हैं कि काश कोई होता और हमारी कार को अपनी कार समझकर सर्विस स्टेशन तक ले जाता और उसी केयर के साथ वहां सर्विस कराकर वापस छोड़ जाता है। अब ऐसा मुमकिन हो गया है। पेश है ServX। एक ऐसा प्लेटफॉर्म जो कार और उससे जुड़ी रोजमर्रा की छोटी छोटी जरूरतों को पूरा करती है। कटिंग चाय की चुस्की के साथ पैदा हुआ एक विचार आज की तारीख में ServX के नाम से बाजार में अपनी मजबूत पकड़ बना रहा है।